钦定古今图书集成/历象汇编/庶征典/第068卷 > 辽
## 钦定古今图书集成/历象汇编/庶征典/第068卷 > 辽

### 太祖神册二年晋幽州城中气如烟火

按《辽史太祖本纪》：神册二年四月壬午，围幽州，不克。
六月乙巳，望城中有气如烟火状，上曰：“未可攻也。”以
大暑霖潦，班师，留曷鲁、卢国用守之。八月，李存勖遣
李嗣源等救幽州，曷鲁等以兵少而还。

### 天显元年有紫黑气蔽天

按《辽史太祖本纪》：“天显元年七月，次扶馀府，上不豫。
辛巳平旦，子城上见黄龙缭绕，可长一里，光耀夺目，
入于行云，有紫黑气蔽天，逾日乃散。是日上崩。